《三月一日次宿州是年闰二月》
明代·钟万春

三月添春却减春，春归不尽正芳辰。青青梅结半衔夏，点点花飞欲傍人。

檐外莺啼催曙色，盘中鸡肋笑游身。上林信道风光好，乘兴冲泥且度津。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。